Yosir Arofatning maxfiy kundaliklari e'lon qilinadi

Italiya jurnali Falastin sobiq yetakchisi Yosir Arofatning maxfiy kundaliklaridan ba'zi qismlarni yakshanba, 4 fevral kuni e'lon qiladi.
Espresso nashrining maxsus materialida Saddam Husayn bilan qarama-qarshilik va Fidel Kastro bilan do‘stlik, Isroil sobiq bosh vaziri Itsxak Rabin bilan maxfiy muzokaralar haqida so‘z yuritiladi.
Xususan, jurnal Arofatning Italiya hukumati sobiq rahbari Silvio Berluskoni bilan yashirin uchrashuvi haqida so‘z yuritadi. Falastin sobiq yetakchisining yozganlariga ko‘ra, u sudda pullar evaziga bosh vazirning yonini olib guvohlik bergan.
Ikki mamlakatning hukmron doiralari o‘rtasidagi alohida o‘zaro munosabatlardan yana bir holat dalolat beradi. Gap falastinlik jangarilar tomonidan «Akille Lauro» kruiz laynerining 1985 yilda egallab olinishi haqida ketmoqda, uning yetakchisiga maxsus amaliyotdan so‘ng Italiyani tark etish va Tunisda yashirinish imkonini berishgan.
Arofat 19 yil davomida tutgan kundaliklari Italiya hamda Falastinni ozod qilish tashkiloti o‘rtasida maxfiy bitimlar bo‘lganini isbotlaydi, deya ta'kidlagan nashr.
Uning yozuvlari Fransiya fondiga tegishli. Egalari ularning ichidagi narsani faqat «o‘quv hujjatlari» sifatida e'lon qilish, ulardan kitoblar yoki filmlarni yaratishda foydalanishni taqiqlab qo‘yishgan.